All Good Things (Come to an End)

Dainos istorija

„All Good Things“ buvo viena iš paskutiniųjų dainų įrašytų albumui „Loose“. Furtado buvo 2005 m. „MTV Video Music Awards“ apdovanojimų ceremonijoje, kur susitiko savo seną draugą Chris Martin, kuris buvo su grupe „Coldplay“. Furtado užsiminė Martin kad ji kuria naują albumą su prodiuseriu Timbaland, ir Chris norėjo susitikti su Timbaland. Ir pats Timbaland tuo metu klausėsi „Coldplay“ albumą „X&Y“ studijoje. Ir kitą dieną atvykęs Chris pradėjo Nelly sukurti dainą.

Kritikų atsiliepimai

Daina susilaukė daugiausiai teigiamų atsiliepimų. „MSN“ JK apžvalgininkas dainą apibūdino, kaip „emocingą baladė su stipria melodija ir prie šio kūrinio daugiausiai gerumo prisidėjo Coldplay narys, o dainos žodžiai primena Nelly pirmąjį singlą „I'm like a Bird““; daina gavo 4,5 iš penkių galimų žvaigždučių. „HMV“ JK išspausdino keturių iš penkių žvaigždučių vertinimo apžvalgą, kurioje teigiama kad po singlų „Maneater“ ir „Promiscuous“, „All Good Things“ yra „graži, emocinga lengvai įsimenanti baladė“. Chuck Taylor iš „Billboard“ žurnalo teigia, kad ši „daina nuotaikinga daina įrašyta kartu su Chris Martin ir turinti užhipnotizuojančią melodiją prilygsta kitoms Nelly dainoms, kurios laimėjo „Grammy“.“ Allmusic žurnalistas Stephan Thomas dainą apibūdino kaip „idealią dainą atsipalaidavimo momentams“.

Vaizdo klipas

„All Good Things“ vaizdo klipas, yra dviejų režisierių Gabriel Coss ir Israel Lugo kūrinys. Klipas nufilmuotas Puerto Rike. Jame pasakojama apie dviejų žmonių meilę. Nelly daugiausiai matoma prie paplūdimio, ir einanti pro mišką. Taip pat matomi kaip jinai su klipo aktoriumi, pietavo miško viduryje, ir taip pat kai jie susitiko. Furtado apibūdina šį klipą kaip tropinį romantišką klipą, kuris šiek teik primena Sarah McLachlan singlus.
Klipe naudojama dainos radijo versija. 2007 m. kovo 7 d. klipas debiutavo Kanados kanale, o po dviejų savaičių per MTV laidoje „TRL“ laidoje ir kitą dieną pasiekė antrąją poziciją.

Pasirodymas topuose

Daina pirmiausiai išleista Europoje, kur jai sekėsi gan gerai. Austrijoje, Belgijoje, Čekijoje, Estijoje, Slovėnijoje, Norvegijoje ir keliose kitose Europos šalyse daina pasiekė aukščiausiąją pirmąją vietą. Ši daina pasiekė pirmąją vietą net 20 šalių, o Nyderlanduose ir Vokietijoje tai buvo pirmasis Nelly Nr.1. Taip pat tai pirmasis Furtado #1 singlas Eurochart Hot 100 Singles tope.
Singlas debiutavo Australijos tope ARIA 20-oje pozicijoje, ir pasiekė tik 12-ąją vietą šiame tope, tačiau buvo parduota daugiau nei 70 000 singlo kopijų. Jungtinėse Amerikos Valstijose buvo išleistas dainos miksas, kuris pateko į Billboard Hot 100 topą. Tačiau, daina pasiekė tik 86-ąją vietą ir netapo toks populiarus, kaip ankstesnieji „Loose“ singlai.
Nauja šios dainos versija įrašyta, kartu su italų pop grupe „Zero Assoluto“ buvo išleista grupės gimtinėje. Italijoje daina pasiekė aukščiausiąją pirmąją vietą. Vokietijoje pagrindinis roko grupės „Reamonn“ vokalsitas Rea Garvey taip pat sukūrė naują šios dainos versija su Nelly. Be to, yra ir ispanų kalba įrašyta šios dainos versija pavadinimu „Lo Bueno Siempre Tiene un Final“. Brazilijos rinkai išleistoje versijoje kviestinius vokalus atlieka Diego Ferrero, pagrindinis Brazilų grupės NX Zero vokalistas.